Komisijos reglamentas (EB) Nr. 1408/2003
2003 m. rugpjūčio 7 d.
nukrypstantis 2003/2004 prekybos metais nuo Reglamento (EB) Nr. 2316/1999 dėl tam tikrose valstybėse narėse atidėtos žemės naudojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1251/1999, dėl tam tikrų lauko kultūrų augintojų paramos sistemos sukūrimo [1] su paskutiniais pakeitimais, padarytais Reglamentu (EB) Nr. 1038/2001 [2], ypač jo 9 straipsnį,
kadangi:
(1) 1999 m. spalio 22 d. Komisijos reglamente (EB) Nr. 2316/1999, nustatantis išsamias Tarybos reglamento (EB) Nr. 1251/1999 dėl tam tikrų lauko kultūrų augintojų paramos sistemos sukūrimo taikymo taisykles [3] su paskutiniais pakeitimais, padarytais Reglamentu (EB) Nr. 1035/2003 [4], nurodomos sąlygos, kuriomis išmokos už plotą skiriamos už tam tikras lauko kultūras. Remiantis Reglamento (EB) Nr. 2316/1999 19 straipsnio 2 ir 3 dalimis, plotai turi būti atidedami laikotarpiui, prasidedančiu ne vėliau kaip sausio 15 d. ir pasibaigiančiu ne anksčiau kaip rugpjūčio 31 d. ir, jei nenumatyta kitaip, negali būti naudojami žemės ūkio gamybai arba siekiant pelno.
(2) Pastaraisiais mėnesiais tam tikri Bendrijos regionai patyrė ilgalaikę sausrą, kuri labai paveikė pašarų atsargų kiekį ir tapo didelių finansinių nuostolių, kuriuos patyrė galvijų augintojai, priežastimi, kadangi šie augintojai buvo priversti parduoti savo galvijus, kai tapo neįmanoma gauti įprastinio pašaro.
(3) Komisijos reglamentu (EB) Nr. 1360/2003, nukrypstančiu 2003/2004 prekybos metais nuo Reglamento (EB) Nr. 2316/1999 dėl tam tikruose Bendrijos regionuose atidėtos žemės naudojimo [5] leidžiama gyvūnų šėrimo reikmėms naudoti žemę, kuri šiuose regionuose paskelbta atidėta. Tačiau kadangi sausringas oras apėmė ir kitus Bendrijos regionus, pageidautina iki rudens surasti papildomus pašarų išteklius.
(4) Kol esant dabartinėms išskirtinėms oro sąlygoms, vis dar sunku prognozuoti pašarų atsargų kiekį, skubiai turėtų būti įvesta nuostata, leidžianti nukrypti nuo Reglamento (EB) Nr. 2316/1999, kad nukentėjusioms valstybėms narėms būtų leista naudoti atidėtą lauko kultūrų žemę gyvūnų šėrimo reikmėms dar prieš pasibaigiant atidėjimo laikotarpiui pagal jų nustatytas sąlygas ir kriterijus. Tačiau tokios taisyklės turi veiksmingai užkirsti kelią bet kokiam tokios žemės panaudojimui siekiant pelno.
(5) Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ
1 straipsnis
1. Nukrypdamos nuo Reglamento (EB) Nr. 2316/1999 19 straipsnio 2 ir 3 dalies, valstybės narės gali Reglamento (EB) Nr. 1360/2003 priede neišvardintuose Bendrijos regionuose leisti naudoti gyvūnų šėrimo reikmėms pagal jų nustatytas sąlygas ir kriterijus žemę, kuri buvo paskelbta atidėta 2003/2004 prekybos metais.
2. Suinteresuotosios valstybės narės imasi visų būtinų priemonių, kad užtikrintų, jog 1 dalyje nurodyta atidėta žemė nebūtų naudojama siekiant pelno, ypač, kad joje auginamoms kultūroms nebūtų teikiama Tarybos reglamentu (EB) Nr. 603/95 [6] numatyta džiovintų pašarų produkcijos parama.
2 straipsnis
Priede išvardytos valstybės narės praneša Komisijai apie priemones, kurias jos patvirtina pagal šį reglamentą.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2003 m. liepos 18 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugpjūčio 7 d.